ไฟแนนว์ทูเดย์
...กระทรวงการคลังยกทีมโรด์โชว์อังกฤษ เป้าหมายคือกล่อมสถาบันจัดอันดับชั้นนำของโลกขยับเครดิตให้ประเทศไทย จากที่ก่อนหน้านี้เดินไปล็อบบี้ที่ประเทศญี่ปุ่นครั้งหนึ่งแล้วยังไม่เป็นผล หากเครดิตของประเทศไทยเพิ่มขึ้นย่อมส่งผลดีต่อนักลงทุนไหลมาเทมา และต้นทุนการกู้เงินของประเทศก็ต่ำลงได้
15 พ.ย. 2555

...กระทรวงการคลังยกทีมโรด์โชว์อังกฤษ เป้าหมายคือกล่อมสถาบันจัดอันดับชั้นนำของโลกขยับเครดิตให้ประเทศไทย จากที่ก่อนหน้านี้เดินไปล็อบบี้ที่ประเทศญี่ปุ่นครั้งหนึ่งแล้วยังไม่เป็นผล หากเครดิตของประเทศไทยเพิ่มขึ้นย่อมส่งผลดีต่อนักลงทุนไหลมาเทมา และต้นทุนการกู้เงินของประเทศก็ต่ำลงได้
...ประสงค์ พูนธเนศ ผู้อำนวยการสำนักงานคณะกรรมการนโยบายรัฐวิสาหกิจ (สคร.) ซุ่มเงียบคลอดวายุภักษ์สองให้ได้ภายในปีนี้ และในฐานะประธานกรรมการธนาคารเพื่อการส่งเสริมการส่งออกและนำเข้าแห่งประเทศไทย (เอ็กซิมแบงก์) เตรียมออกแผนใหญ่ยกระดับบริการของแบงก์ในปีหน้าชนิดไม่ธรรมดา
...ปัญหาการเบิกจ่ายค่ารักษาพยาบาล ทำให้ มนัส แจ่มเวหา อธิบดีกรมบัญชีกลางต้องปวดหัว เมื่อจดหมายสั่งห้ามเบิกยาข้อเข่าเสื่อมออกจากกระทรวงไปโดยที่ไม่ผ่านกรมบัญชีกลาง ทำให้ข้าราชการเดือดถึงขั้นฟ้องร้องกระทรวงการคลัง ทำให้อธิบดีกรมบัญชีกลางคนใหม่ ต้องตัดไฟแต่ต้นลมออกหนังสือให้เบิกจ่ายยาไม่อั้น เชื่อว่าไม่ห้ามก็คงเบื่อเลิกใช้ไปเอง
...พรรณี สถาวโรดม ประธานกรรมการธนาคารออมสิน แถลงผลการคัดสรรผู้อำนวยการคนใหม่ได้ลึกจริงๆ ว่า เป็น วรวิทย์ ชัยลิมปมนตรี ได้ครองตำแหน่งนี้ เงินเดือนเริ่มต้นแค่ 6.5 แสนบาท หลังประเมินผลงานไปขึ้นได้เรื่อยๆ แต่ไม่เกิน 8 แสนบาทต่อเดือน ไม่รวมโบนัสนะครับ เรียกว่ามาอยู่แบงก์ใหญ่ขึ้น ความรับผิดชอบมากขึ้น ก็ต้องจ่ายให้สมน้ำสมเนื้อกันซ้าหน่อย m
ธนาคารซีไอเอ็มบี ไทย (CIMBT) แจ้งตลาดหลักทรัพย์ฯ ว่าตามที่ได้ปรากฏข่าวในสื่อ ซึ่งอ้างถึงการที่กลุ่ม CIMB จะเข้าซื้อกิจการของธนาคารกรุงศรีอยุธยา จาก GE Capital International Holding Corporation (กลุ่มจีอี) นั้นขอเรียนเพื่อโปรดทราบว่าธนาคารไม่มีข้อมูลเกี่ยวกับพัฒนาการใดๆ ที่สำคัญของกลุ่ม CIMB ในเรื่องดังกล่าว